**Қазақстан Республикасы Парламенті Мәжілісінің депутаты**

**И. Буларовтың Қазақстан Республикасы Премьер-Министрінің орынбасары Р.Склярға депутаттық сауалы**

**Құрметті Роман Васильевич!**

Біздің депутаттық сауалымыздың себебі Қазақстан Республикасы Экология, геология және табиғи ресурстар министрлігінің орнықты даму жөніндегі ұлттық саясат аясында биологиялық әртүрлілікті сақтау саласындағы стратегиялық және бағдарламалық құжаттарды қамтамасыз етуінің мәселелеріндегі шешілмеген түйіндер болып табылады.

Парламенттің 2016 жылғы қарашада Қазақстан Республикасында биоалуантүрлілікті сақтау және орнықты пайдалану жөніндегі 2030 жылға дейінгі тұжырымдаманы қабылдау қажеттігі туралы Парламенттік тыңдауының ҚР Үкіметіне жолдаған ұсыныстарына, сондай-ақ 2019 жылы маусымда өткен Үкімет сағатының қорытындылары бойынша жасалған ұсыныстарына қарамастан, экономиканың орман секторында қазіргі уақытта секторлық және сектораралық деңгейлерде биологиялық ресурстарды сақтау және орнықты пайдалану мәселелерін кешенді шешуді көздейтін бекітілген стратегиялық та, бағдарламалық да құжат жоқ.

Нәтижесінде елде ерекше қорғалатын табиғи аумақтар жүйесін дамыту, оларды басқару жүйесін күшейту, табиғат қорғау, ғылыми және туристік-рекреациялық қызмет бойынша бекітілген ұзақ мерзімді нысаналы көрсеткіштер жоқ. Ал орман шаруашылығы ормандарды күзету мен қорғау, орманды қалпына келтіру және жеке орман шаруашылығын дамыту саласында тиімді практикалық әрекеттерді көздейтін барабар шаралар қабылдауды қажет етеді.

Мемлекет басшысының орман қорында 2 миллиардтан астам және елді мекендерде 15 миллионнан астам ағаш отырғызу туралы тапсырмасы белгілі бір жолмен орманды қалпына келтіру және орман өсіру саласындағы проблемаларды ашты және бұл негізгі бөлігі бүгінгі күннің талаптарына сай келмейтін орман питомниктерін қалпына келтіру және нығайту қажеттілігіне айтарлықтай әсер етеді деп ойлаймыз.

**Құрметті Роман Васильевич!**

Бүгінгі таңда біздің республикамыз 196 елдің ішінде биологиялық әртүрлілік бойынша ұзақ мерзімді стратегиясы жоқ 21 елдің тізімінде тұр.

Қазақстан Республикасының Стратегиялық жоспарлау және реформалар жөніндегі агенттігі желісі бойынша ұсынылатын мемлекеттік жоспарлаудың жаңа жүйесі аясында салаларды дамыту тұжырымдамаларын енгізу жоғарыда көрсетілген халықаралық нормаларға сәйкес келеді, онда экономиканың барлық салалары бойынша пайымдар мен мақсаттар көрсетілетін болады және жобалық тәсілді енгізу үшін арқау болады. Бұл ұлттық жобаларды әзірлеу үшін алдымен Тұжырымдаманы қабылдау қажеттілігі бар екенін көрсетеді.

Жоғарыда айтылған мәселелерді ескере отырып, келесі сұрақтарға жауап беруіңізді сұраймыз:

1. Орман шаруашылығы мен жануарлар әлемінің ұзақ мерзімді даму индикаторларымен 2030 жылға дейін Қазақстанда биоалуантүрлілікті сақтау және тұрақты пайдалану тұжырымдамасын әзірлеу және бекіту бойынша қандай шаралар қабылданды?

2. Ерекше қорғалатын табиғи аумақтар жүйесін дамыту, Қазақстан Республикасының биоалуантүрлілігін сақтау және орнықты пайдалану бағдарламасы бекітілді ме?

3. Президент Қ.К. Тоқаевтың орман қорында 2 млрд. ағаш және елді мекендерде 15 млн. ағаш отырғызуға қатысты жоғарыда аталған тапсырмасын орындау бойынша қандай дайындық іс-шаралары жүргізілуде?

Депутаттық сауалды қарауды және қабылданған шаралар туралы Қазақстан Республикасының қолданыстағы заңнамасында көзделген тәртіппен жазбаша жауап беруді сұраймыз.

**Құрметпен,**

**Парламент Мәжілісіне**

**Қазақстан халқы Ассамблеясынан**

 **сайланған депутаттар И. Буларов**

**С. Абдрахманов**

**А. Амирханян**

**Н. Дементьева**

**Ю. Ли**

**В. Набиев**

**Ш. Осин**

**В. Тохтасунов**

**А. Хамедов**

**«Nur Otan» партиясы**

**фракциясының депутаты Е. Абақанов**